section_heading: Nezarazne bolesti i Ujedinjeni narodi
paragraph_text: Svjetska zdravstvena organizacija je specijalizirana agencija Ujedinjenih naroda (UN) koja djeluje kao kordinacijsko tijelo u međunarodnim javnim zdravstvenim pitanjima, uključujući nezarazne bolesti. U svibnju 2008., 193 država članica Svjetske zdravstvene organizacije je odobrilo šestogodišnji plan za rješavanje nezaraznih bolesti, posebno zbog njihovog izrazitog povećanja u državama s niskim i srednjim prihodima. Plan poziva na podizanje prioriteta koji se daje nezaraznim bolestima u međunarodnom razvojnom radu. Tijekom 64. sjednice Opće skupštine Ujedinjenih naroda 2010., rezolucija je potaknula sastanak visoke razine Opće skupštine o prevenciji i liječenju nezaraznih bolesti, uz sudjelovanje predsjednika država i vlada. Rezolucija je također ohrabrila države članice UN – a za rješavanje problema nezaraznih bolesti na Pregledu samita za Milenijske ciljeve razvoja. U rujnu 2011., UN je bio domaćin prve Opće skupštine posebnog samita o pitanju nezaraznih bolesti. Konstatirajući da su nezarazne bolesti uzrok oko 35 milijuna smrti svake godine, Međunarodna zajednica sve poziva na poduzimanje važnih mjera za sprječavanje i kontrolu nezaraznih bolesti te ublažavanje njihovih utjecaja na svjetsku populaciju, pogotovo žene koje su njihovi primarni skrbnici.